"Kõik Kuzbassi kaevanduspiirkonna elanikud peavad sel aastal maha panema oma kartuli, kui tervis vähegi lubab, ja käsk käib ka kuberneri enda kohta," ütles Tulejev RIA Novostile Ilta-Sanomate vahendusel.    Tulejev ei piirdu ainult käsuga. Tema oblastivalitsus lubab inimesi oma majapidamise loomisel aidata.    Kõigile soovijatele lubatakse anda tasuta kasutada väike aiamaa ja  seemnekartulit jagatakse subsideeritud hinnaga.    Lisaks kavatsetakse väikese sissetulekuga maaelanikele anda oblasti eelarvest üks lehm ja aastane söödavaru. Tingimuseks on, et lehma esimene vasikas tuleb anda oblastivalitsusele, et selle saaks edasi anda mõnele teisele perele.    Selliseid peresid on hinnanguliselt oblastis ligi 6000. Toetuse saamiseks on veel teinegi tingimus: viinaveaga pered täit toetust ei saa.